
[image: A picture containing text

Description automatically generated]

วันที่ 10 กันยายน 2569

สมาคมโรงแรมไทย (THA)
ประกาศ
ผลสำรวจความเชื่อมั่นของผู้ประกอบการที่พักแรม เดือน สิงหาคม 2569

 อัตราการเข้าพักเดือน ส.ค. 69 ปรับเพิ่มขึ้นจากเดือนก่อนในโรงแรมระดับ 4 ดาวขึ้นไป ในหลายภูมิภาค โดยได้รับแรงหนุนจากปัจจัยด้านฤดูกาลเป็นสำคัญ ขณะที่ในระยะข้างหน้า ผู้ประกอบการส่วนใหญ่คาดว่าแนวโน้มนักท่องเที่ยวต่างชาติจะยังฟื้นตัวได้ไม่เต็มที่ โดยธุรกิจโรงแรม52% ประเมินว่านักท่องเที่ยวต่างชาติในปี 69 จะน้อยกว่า 32 ล้านคน ซึ่งต่ำกว่าปีก่อน สอดคล้องกับยอดจองล่วงหน้าใน Q4/69 ที่ต่ำกว่าปีก่อน โดยเฉพาะกลุ่มนักท่องเที่ยวจีน

ดัชนีความเชื่อมั่นผู้ประกอบการที่พักแรม
(Hotel Business Operator Sentiment Index)
เดือน สิงหาคม 2569
(สำรวจระหว่างวันที่ 14-31 สิงหาคม 2569)
จากผู้ตอบแบบสำรวจจำนวน 123  แห่ง

[bookmark: _Hlk115957811]อัตราการเข้าพัก
 	 เดือน ส.ค. 69 อัตราการเข้าพักโดยเฉลี่ยอยู่ที่ 64% ขณะที่คาดการณ์เดือน ก.ย. 69 อยู่ที่ 52% ใกล้เคียงระยะเดียวกันปีก่อน




อัตราการเข้าพักเฉลี่ย เดือน ก.ค.-ส.ค. 69
	ภาค
	ก.ค.69
	ส.ค.69

	ภาคเหนือ
	53
	50

	ภาคตะวันออกเฉียงเหนือ
	-
	-

	ภาคตะวันออก
	60
	61

	ภาคกลาง
	68
	73

	ภาคใต้
	49
	58


หมายเหตุ : ไม่แสดงข้อมูลภาคตะวันออกเฉียงเหนือ เนื่องจากมีผู้ตอบน้อย

ด้านการจ้างงาน
เดือน ส.ค. 69 สัดส่วนโรงแรมที่เผชิญกับปัญหาขาดแคลนแรงงานโดยรวมเพิ่มขึ้นจากเดือนก่อน โดยการขาดแคลนส่วนใหญ่กระทบเพียงคุณภาพการให้บริการ แต่ไม่กระทบจำนวนลูกค้าที่รับได้
มาตรการช่วยเหลือที่ผู้ประกอบการต้องการจากภาครัฐ  โรงแรมส่วนใหญ่ต้องการให้มี
1. มาตรการกระตุ้นการท่องเที่ยวและรายได้
· ส่งเสริมการท่องเที่ยวทั้งเมืองหลักและเมืองรอง อาทิ จัดกิจกรรม road show หรือคอนเสิร์ตต่าง ๆ
· มีมาตรการกระตุ้นการท่องเที่ยว โดยร่วมมือกับหน่วยงานต่าง ๆ อาทิ โรงแรม สายการบิน OTA
· เพิ่มการประชาสัมพันธ์และการตลาดในกลุ่มนักท่องเที่ยวหลัก และกลุ่มที่มีศักยภาพ ผ่านช่องทางต่าง ๆ อาทิ social media, KOL 
· ปรับปรุงแหล่งท่องเที่ยวเดิมให้พร้อมรับการท่องเที่ยว และสร้างแหล่งท่องเที่ยวใหม่ที่มีเอกลักษณ์ของชุมชน 
2. มาตรการช่วยเหลือด้านค่าใช้จ่าย
· ลดต้นทุนพลังงาน และค่าธรรมเนียมภาครัฐ
· มาตรการลดหย่อนภาษี อาทิ ภาษีนิติบุคคล ภาษีบุคคลธรรมดา และภาษีโรงเรือน
3. มาตรการด้านการเงิน
· มีมาตรการช่วยเหลือด้านสภาพคล่อง อาทิ มาตรการสินเชื่อดอกเบี้ยต่ำสาหรับธุรกิจที่มีการปรับปรุงโรงแรม
4. มาตรการด้านแรงงาน 
· อบรมพัฒนาทักษะบุคลากรภาคบริการ

5. มาตรการอื่นๆ
· เพิ่มความเชื่อมั่นด้านความปลอดภัย
· พัฒนาโครงสร้างพื้นฐานอย่างทั่วถึง โดยเฉพาะด้านการคมนาคม

การท่องเที่ยวช่วง เดือนสิงหาคม ภาพรวมตลาดนักท่องเที่ยวต่างชาติที่เดินทางเข้าประเทศไทย  ยังคงเติบโตอย่างต่อเนื่อง โดยมีกลุ่มประเทศจากตลาดระยะใกล้ (Short-haul) เป็นแรงขับเคลื่อนหลักสำคัญ  อย่างไรก็ตามสถานการณ์การท่องเที่ยวไทยในปัจจุบันกำลังเผชิญกับความท้าทายรอบด้าน ทั้งภาวะเศรษฐกิจและต้นทุนที่สูงขึ้น ซึ่งทำให้นักท่องเที่ยวต้องระมัดระวังเรื่องการใช้จ่ายส่งผลต่อการตัดสินใจเดินทาง ระยะเวลาพำนัก ทั้งนี้ แผนกระตุ้นตลาดท่องเที่ยวไทยไตรมาส 4 ปี 2569  ของการท่องเที่ยวแห่งประเทศไทย (ททท.) เดินหน้าแผนด้วยอีเวนต์ระดับโลกและแคมเปญในประเทศเพื่อรักษาบรรยากาศการท่องเที่ยว โดยเฉพาะในช่วงนอกฤดูกาลท่องเที่ยว 

สมาคมโรงแรมไทย หวังว่า มาตรการภาครัฐช่วยเพิ่มอัตราการเข้าพักในช่วงรอยต่อก่อนเข้าสู่ช่วงฤดูกาลท่องเที่ยวสูงสุด (High Season) โดยมีปัจจัยหนุนหลักจากมาตรการกระตุ้นเศรษฐกิจของรัฐบาลอย่างโครงการ "ไทยเที่ยวไทยพลัส 2569" โครงการนี้ช่วยกระตุ้นการท่องเที่ยวภายในประเทศ  หากมาตรการเริ่มใช้การเดินทางและการใช้จ่ายในพื้นที่ท่องเที่ยวอาจเพิ่มขึ้น  ธุรกิจเองจึงควรตรวจความพร้อมของกำลังบริการ บุคลากร วัตถุดิบ และอุปกรณ์เป็นสำคัญตั้งแต่ก่อนเข้าสู่ช่วงลูกค้าหนาแน่น  รวมถึงการกระตุ้นท่องเที่ยวในช่วงไตรมาส 4  ที่ทางททท.เน้นยุทธศาสตร์ “Value Over Volume” และความปลอดภัย โดยเน้นคุณภาพมากกว่าปริมาณ ปรับนโยบายจากการมุ่งเป้าจำนวนคน (Volume) สู่การสร้างมูลค่า (Value) เจาะกลุ่มเป้าหมายที่มีกำลังซื้อสูง กระจายเม็ดเงินสู่เมืองรอง ชุมชน และผู้ประกอบการอย่างทั่วถึง   เพื่อช่วยขับเคลื่อนเศรษฐกิจให้เติบโตสร้างรายได้เข้าประเทศ


ที่มา : การสำรวจความเชื่อมั่นผู้ประกอบการที่พักแรม  โดย สมาคมโรงแรมไทย ร่วมกับ ธนาคารแห่งประเทศไทย

สมาคมโรงแรมไทย 
ขอบคุณสำหรับการเผยแพร่ข่าวและหากต้องการข้อมูลเพิ่มเติม
กรุณาติดต่อ: 02 282 5277

